— На сёньня мы вымушаныя зазначыць, што існуючыя бізнэс–асацыяцыі працуюць разрозьнена, тады як вырашэньне актуальных праблемаў бізнэсу вымагае кансалідацыі намаганьняў і каардынацыі дзейнасьці, — падкрэсьліў старшыня Бізнэс–саюзу прадпрымальнікаў і наймальнікаў імя прафэсара Куняўскага Георгі Бадзей. — У гэтым дачыненьні палягае вельмі вялікае значэньне праекту. Тут вызначаныя ключавыя напрамкі супрацы, прадугледжваецца арганізацыя экспэртна–аналітычных групаў для правядзеньня дасьледаваньняў праблемаў прадпрымальніцтва і падрыхтоўкі прапановаў па праектох нарматыўна–праўных актаў. Такім чынам, рэалізацыя праекту дазволіць палепшыць умовы для прадпрымальніцкай дзейнасьці ў Беларусі, падвысіць эфэктыўнасьць дыялёгу дзяржавы і бізнэсу.